钦定古今图书集成/明伦汇编/交谊典/第007卷 > 老子 > 《修身》
## 钦定古今图书集成/明伦汇编/交谊典/第007卷 > 老子 > 《修身》

礼者所以正身也，师者所以正礼也。无礼何以正身？
无师，吾安知礼之为是也？礼然而然，则是情安礼也。
师云而云，则是知若师也；情安礼，知若师，则是圣人
也。故非礼，是无法也，非师，是无师也。不是师法而好
自用譬之，是犹以盲辨色，以聋辨声也。舍乱妄无为
也。故学也者，礼法也。夫师以身为正仪，而贵自安者
也。《诗》曰：“不识不知，顺帝之则。”此之谓也。